برے برے
(علی جان داد)
برے برے اے دل گشیت
چہ مردمانی جنگلء- دراہاں دورء، در بباں
ھمودا کس مہ بیت دگہ
چہ ھر کسء- گسر بباں
وتا گوں ہمسفر بباں
برے برے اے دل گشیت
چہ آزمانء_ دامنء-
کروج ماہء، کلکشاں ، سنجء، روچء_ مہرگاں
ماں رہسرے چگل بدۓ
برے برے اے دل گشیت
بگوج اے جاڑیں دیدگاں
دلء- چہ سینگء- بکشء، جیگء- پہک تل بدۓ
برے برے اے دل گشیت
ہمینکدر بگریھ کہ دیدگانی ارس بلے ھون ہوار بنت
ہمنچو عکس منتگ دیدگانی شیشگاں
توام بلے گار بنت
برے برے اے دل گشیت
ہمینکدر بنوشء، کش کہ
زہر چو کہ ھونء- بلے جانء_ شہہ رگاں تچیت
توام _شزیں جوزگاں
بنء- چہ روتگاں گوجیت
داں ساہء_ ساد پر رچیت
برے برے اے دل گشیت
چہ دیدگاں خمار بئے
دلء- چہ بےکرار بئے
برے برے کہ گیش درد وار بئے
شراباں زہر مان بکن
بنوشء، شائری بکن